******

***Din conținutul acestui număr***:

**Anul 2021 – numărul 32**

**9 -13 august**

[Repere din agenda publică a conducerii instituţiei prefectului - judeţul Hunedoara în perioada 9- 13 august, 2021 2](#_Toc80273299)

[Selecție de Acte normative apărute în Monitorul Oficial al României în perioada 9 – 13 august, 2021 3](#_Toc80273300)

[Informaţie Europeană 4](#_Toc80273301)

[NOUTĂȚI – Informații UTILE 4](#_Toc80273302)

[Se continuă asigurarea prefinanțărilor prin PNRR: Italia primește 24,9 miliarde de euro 4](#_Toc80273303)

[PNDR: Criteriile de selecție aprobate pentru submăsurile 4. 1 și 4.2, dedicate investițiilor în exploatații agricole și marketingului produselor agricole 4](#_Toc80273304)

[Finalizarea evaluării tehnice și financiare pentru apelul dedicat consolidării capacității ONG-urilor, estimată pentru 2022 4](#_Toc80273305)

[POIM: Ordin pentru modificarea ghidului „Creșterea capacității de gestionare a crizei sanitare COVID-19″ 5](#_Toc80273306)

[Arta întâlnește tehnologia la Tech World. Experiențe video imersive, de realitate virtuală și realitate augmentată te așteaptă la FLIGHT Festival 2021! 5](#_Toc80273307)

[Comisia Europeană continuă asigurarea prefinanțărilor prin PNRR: Grecia primește 4 miliarde de euro 6](#_Toc80273308)

[Eveniment online privind EIC Accelerator, instrument dedicat sprijinirii întreprinderilor nou-înființate și IMM-urilor 6](#_Toc80273309)

[CE: Noii cereri de propuneri în valoare de 12 milioane euro lansate în sprijinul mass-mediei de știri și al sferei publice a UE 7](#_Toc80273310)

[CONSULTĂRI 7](#_Toc80273311)

[Proiect de OUG pentru finanțare suplimentară pentru proiectele aflate în derulare prin PNDL 2, în primă lectură 7](#_Toc80273312)

[Proiect de lege privind reglementarea finanțării participative (crowdfunding), în consultare publică! 8](#_Toc80273313)

[APELURI – Finanțări 8](#_Toc80273314)

[Testele PCR realizate în spitale, finanțate cu 200 milioane euro prin POIM 8](#_Toc80273315)

[Memorandum aprobat pentru flexibilizarea procesului de aprobare a proiectelor majore din domeniul de apă și apă uzată 8](#_Toc80273316)

[Mai puțin de o lună la dispoziție pentru depunerea propunerilor de proiecte pe 3 apeluri Active Citizens Fund! 9](#_Toc80273317)

[APIA: Fermierii pot depune până la 10 august 2021 inclusiv, cereri de solicitare a ajutorului de stat pentru susținerea activității crescătorilor din sectorul bovin, în anul 2021 10](#_Toc80273318)

[Din actualitatea europeană 11](#_Toc80273319)

[UE își consolidează sprijinul acordat pentru a accelera vaccinarea în regiunea Parteneriatului estic 11](#_Toc80273320)

[Planul european de luptă împotriva cancerului: Comisia reduce prezența contaminanților cancerigeni în produsele alimentare 12](#_Toc80273321)

[Inițiativa cetățenească europeană: Comisia decide să înregistreze inițiativa „ReturnthePlastics” privind reciclarea sticlelor din plastic 13](#_Toc80273322)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 9- 13 august, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților Oana Andreea BIRIȘ și SZÉLL Lőrincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***9 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara* | ***9 august*** |
| *Întâlnire de lucru cu primarul comunei Crișcior* | ***9 august*** |
| *Verificarea activității echipelor de pază și a celor de întreținere a instalațiilor de la Termocentrala Mintia* | ***9 august*** |
| *Vizită de lucru la Direcția pentru Agricultură Județeană Hunedoara.* | ***10 august*** |
| *Vizită de lucru sediul APIA Hunedoara* | ***10 august*** |
| *Convocare ședință de lucru pe tema combaterii buruienii ambrozia* | ***10 august*** |
| *Întâlnire de lucru cu domnul Igna Radu Sorin, inspector șef al Inspectoratului județean în Construcții Hunedoara* | ***11 august*** |
| *Întâlnire de lucru cu domnul Corici Sorin, șeful Sistemului Hidrotehnic Independent Petroșani* | ***11 august*** |
| *Întâlnire de lucru cu domnul inspector șef Iosif Marius Dumitru, șeful inspectoratului IJJ Hunedoara* | ***11 august*** |
| *Întâlnire de lucru cu domnul Ienea Chirilă Amar Oliver, inspector șef Garda Forestieră – Centru Regional Timișoara* | ***11 august*** |
| *Întâlnire de lucru cu primarul comunei Vorța* | ***11 august*** |
| *Verificarea respectării măsurilor pentru prevenirea infecțiilor cu SARS COV 2 în Piața Centrală și la Complexul Comercial „Shopping City Deva”* | ***11 august*** |
| *Participare la ședința extraordinară a Consiliului Local Hunedoara, prilejuită de acordarea titlului de Cetățean de onoare, profesorului Ioan-Aurel Pop, președintele Academiei Române* | ***11 august*** |
| *Verificare stadiul lucrărilor de modernizare la SJU Deva* | ***11 august*** |
| *Întâlnire de lucru cu conducerea Consiliului Județean Hunedoara.* | ***12 august*** |
| *Întâlnire de lucru cu primarii comunelor Hărău, Baia de Criș respectiv Băcia.* | ***12 august*** |
| *Deplasare București 12.08.2021-13.08.2021 la Direcția Regim Permise de Conducere și Înmatriculare a Vehiculelor.* | ***12 august*** |
| *Întâlnire de lucru cu primarul comunei Boșorod.* | ***13 august*** |
| *Vizită de lucru la Nucleul Local de Coordonare a Vaccinării.* | ***13 august*** |
| *Participare la Nedeia Troiței, sărbătoare populară, desfășurată în Parâng* | ***15 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 9 – 13 august, 2021

**M. Of. nr. 769/ 9 august 2021**

* **829 – Guvernul României -** Hotărâre pentru modificarea și completarea Hotărârii Guvernului nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat
* **160 - Ministerul Agriculturii și Dezvoltării Rurale -** Ordin privind modificarea anexei la Ordinul ministrului agriculturii și dezvoltării rurale nr. 483/2016 pentru aprobarea Procedurii operaționale privind efectuarea controlului pe teren pentru cererile unice de plată aferente măsurii 10, pachetul 8 „Creșterea animalelor de fermă din rase locale în pericol de abandon“ din cadrul Programului Național de Dezvoltare Rurală 2014-2020

**M. Of. nr. 773/ 10 august 2021**

* **178 – Ministerul Agriculturii și Dezvoltării Rurale -** Ordin pentru aprobarea Normelor metodologice privind condițiile de punere în aplicare a măsurii de distilare a vinului în situații de criză, eligibilă pentru finanțare în cadrul Programului național de sprijin în sectorul vitivinicol 2019-2023

**M. Of. nr. 780/ 12 august 2021**

* **837 – Guvernul României -** Hotărâre privind aprobarea scoaterii din rezervele de stat a unor cantități de produse și acordarea acestora ca ajutoare umanitare interne de urgență, cu titlu gratuit, pentru protecția populației împotriva infectării cu virusul SARS-CoV-2, prin amenajarea unor puncte de triaj epidemiologic la unități sanitare din județele Alba, Argeș, Galați și Hunedoara

**M. Of. nr. 781/ 13 august 2021**

* **832 – Guvernul României -** Hotărâre pentru aprobarea Strategiei militare a României

**M. Of. nr. 783/ 13 august 2021**

* **85 – Guvernul României -** Ordonanță de urgență pentru modificarea art. 4 din Ordonanța de urgență a Guvernului nr. 52/1999 privind asigurarea unui cadru unitar pentru managementul proiectelor finanțate prin împrumuturi externe contractate sau garantate de stat, rambursabile sau nerambursabile, inclusiv privind plata specialiștilor români care își desfășoară activitatea în cadrul unităților de management de proiect

**M. Of. nr. 784/ 13 august 2021**

* **830 – Guvernul României -** otărâre pentru modificarea și completarea Hotărârii Guvernului nr. 185/2011 privind stabilirea unor măsuri în vederea finanțării unor proiecte și programe din bugetul Fondului pentru mediu
* **86 – Guvernul României -** Ordonanță de urgență privind transferul drepturilor de pensie ale funcționarilor și agenților Uniunii Europene
* **59**  - **Comitetul Național pentru Situații de Urgență** - Hotărâre pentru modificarea Hotărârii Comitetului Național pentru Situații de Urgență nr. 43/2021 privind aprobarea listei țărilor/teritoriilor de risc epidemiologic ridicat, criteriile pe baza cărora se stabilesc acestea, precum și a regulilor de aplicare a măsurii carantinei asupra persoanelor care sosesc din acestea în România și aprobarea Listei cu clasificarea țărilor/teritoriilor în funcție de rata de incidență cumulată

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

NOUTĂȚI – Informații UTILE

Se continuă asigurarea prefinanțărilor prin PNRR: Italia primește 24,9 miliarde de euro

Comisia Europeană a anunțat ieri, 13 august 2021, plata a 24,9 miliarde euro Italiei în prefinanțare, echivalent cu 13% din alocarea de subvenții și împrumuturi a țării în cadrul facilității de redresare și reziliență (RRF).

Italia este una dintre primele țări care primesc o plată de prefinanțare în cadrul RRF. Prefinanțarea va contribui la demararea implementării măsurilor cruciale de investiții și reformă prezentate în planul de recuperare și reziliență al Italiei. Comisia va autoriza alte plăți pe baza implementării investițiilor și a reformelor prezentate în planul de recuperare și reziliență al Italiei.

Țara urmează să primească 191,5 miliarde euro în total pe toată durata planului său (68,9 miliarde euro sub formă de granturi și 12,7 miliarde euro în împrumuturi).

Sursa: Comisia Europeană

\*

PNDR: Criteriile de selecție aprobate pentru submăsurile 4. 1 și 4.2, dedicate investițiilor în exploatații agricole și marketingului produselor agricole

Agenția pentru Finanțarea Investițiilor Rurale a publicat ieri, 12 august 2021, criteriile de selecție aprobate pentru două submăsuri de finanțare din perioada de tranziție 2021-2022:

* sM 4.1 Investiții în exploatații agricole
* sM 4.2 Investiții în procesarea/marketingul produselor agricole

[***Descarcă***](https://www.fonduri-structurale.ro/descarca-document/33306) criteriile

Sursa: Facebook | AFIR

\*

Finalizarea evaluării tehnice și financiare pentru apelul dedicat consolidării capacității ONG-urilor, estimată pentru 2022

AM POCA a publicat ieri, 12 august 2021, un anunț cu privire la termenele de finalizare a etapei de evaluare tehnică și financiară pentru cererile de finanțare depuse în cadrul apelurilor de proiecte POCA/659/2/1 – CP14/2021- pentru regiunile mai puțin dezvoltate – „Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local”/2/1 – CP14/2021- pentru regiunea mai dezvoltată – „Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local”.

În prezent, la nivelul AM POCA, toate cererile de finanțare depuse în cadrul celor două apeluri de proiecte au parcurs etapa de verificare a conformității administrative și a eligibilității, solicitanții fiind informați de rezultatul verificărilor prin intermediul sistemului MySMIS2014, conform comunicatului.

Cererile de finanțare acceptate în etapa de verificare a conformității administrative și a eligibilității intră în procesul de evaluare tehnică şi financiară, această etapă finalizându-se, de regulă, în termen de aproximativ 60 de zile lucrătoare (fără contestații).

Termenul cumulat pentru etapele de verificare a conformității administrative și a eligibilității, precum și a evaluării tehnice și financiare este de regulă, de 90 de zile lucrătoare (fără contestații), în funcție de capacitatea tehnică a AM POCA și de numărul cererilor de finanțare depuse.

În cazul în care capacitatea tehnică a AM POCA este depășită de numărul cererilor de finanțare depuse, termenul cumulat pentru cele două etape poate depăși cele 90 de zile lucrătoare (fără contestații).

AM POCA a transmis faptul că, având în vedere numărul mare de cereri de finanțare depuse în cadrul acestui apel, precum și capacitatea internă de evaluare, perioada de finalizare a procesului de evaluare tehnică si financiară **primul trimestru al anului 2022**.

Sursa: AM POCA

\*

POIM: Ordin pentru modificarea ghidului „Creșterea capacității de gestionare a crizei sanitare COVID-19″

Ministerul Investițiilor și Proiectelor Europene, prin Autoritatea de Management pentru Programul Operațional Infrastructură Mare, a publicat miercuri, 11 august 2021, Ordinul nr. 847/10.08.2021  care modifică ghidul „Creșterea capacității de gestionare a crizei sanitare COVID-19″.

[**Descarcă**](https://www.fonduri-structurale.ro/descarca-document/33305) Ordinul

Sursa: MIPE

\*

Arta întâlnește tehnologia la Tech World. Experiențe video imersive, de realitate virtuală și realitate augmentată te așteaptă la FLIGHT Festival 2021!

Arta va întâlni tehnologia în cadrul evenimentului [**Tech World – powered by ATOS**](https://flight-festival.com/tech-world/), care va avea loc în perioada **27-29 august 2021**, între orele 12:00 și 02:00, la **Aerodromul Cioca din Timișoara**, în incinta hangarului.

Participanții vor avea ocazia de a interacționa cu experiențe de realitate virtuală (VR), realitate augmentată (AR), robotică, survolare 3D, hollow lenses, toate oferite de partenerii Tech World -  **ATOS, Continental, Vodafone, NOKIA, Universitatea Politehnica Timișoara**.

Componenta de artă a Tech World va fi reprezentată de experiențele oferite de One Night Gallery și Augmented Space Agency:

* **Flying Dream** va introduce publicul într-o experiență video imersivă neurală, o amplificare a creativității umane prin intermediul inteligenței artificiale (AI). Instalația este realizată de un AI dezvoltat in-house de **One Night Gallery** sub formă de GAN (Generative Adversarial Network), un sistem de rețele neuronale care generează arta după analiza prealabilă a unui set vast de imagini – o bază curatoriată de peste 40.000 de imagini cu modele de avioane.
* **Flight Facility**, experiența oferită de **Augmented Space Agency**, va transforma un spațiu, topind limitele fizice ale acestuia prin jocuri de reflexie a luminii pentru a amplifica senzația de imponderabilitate, plutire, zbor, generată de scenografia virtuală redată prin proiecția video interactivă.

Mai multe detalii despre eveniment sunt disponibile [**aici**](https://flight-festival.com/tech-world/)

\*\*\*

Partenerii oficiali ai evenimentului sunt APTIV, ATOS, Bosch, Consiliul Județean Timiș, consolid8, Continental, fonduri-structurale.ro, BCR, NOKIA, start-up.ro, Timișoara 2023, Universitatea Politehnica Timișoara, Universitatea de Vest din Timișoara, Vodafone.

\*

Comisia Europeană continuă asigurarea prefinanțărilor prin PNRR: Grecia primește 4 miliarde de euro

Comisia Europeană a anunțat ieri, 9 august 2021, plata a 4 miliarde de euro către Grecia în prefinanțare, echivalent cu 13% din alocarea de granturi și împrumuturi din țară în cadrul facilității de redresare și reziliență (RRF).

Grecia este una dintre primele țări care primesc o plată de pre-finanțare în cadrul RRF. Prefinanțarea va contribui la inițierea implementării măsurilor cruciale de investiții și reformă prezentate în planul de redresare și reziliență al Greciei. Comisia va autoriza alte plăți pe baza implementării investițiilor și reformelor prezentate în planul de redresare și reziliență al Greciei.

Țara urmează să primească 30,5 miliarde euro în total pe toată durata planului său (17,8 miliarde euro sub formă de granturi și 12,7 miliarde euro în împrumuturi).

Grecia va finanța investiții și reforme care se așteaptă să aibă un efect profund transformator asupra economiei și societății Greciei, precum:

* Asigurarea tranziției verzi: 645 milioane euro vor fi direcționate către finanțarea interconectării cu Insulele Ciclade, sporind potențialul pentru surse regenerabile de energie, precum și capacitatea de stocare.
* Sprijinirea tranziției digitale: 375 milioane euro vor stimula adoptarea tehnologiilor digitale, în special de către întreprinderile mici și mijlocii, și vor sprijini achizițiile de servicii digitale și aparatele de marcat pentru noile tehnologii.
* Consolidarea rezilienței economice și sociale: 740 de milioane de euro vor fi investiți în consolidarea politicilor active pe piața muncii pentru creșterea ocupării cu normă întreagă, de asemenea pentru șomerii pe termen lung și persoanele defavorizate. Alte 627 milioane euro vor fi investite în îmbunătățirea și digitalizarea administrației publice, digitalizarea sistemului de justiție și accelerarea procedurilor judiciare, modernizarea și simplificarea legislației fiscale.

Sursa: Comisia Europeană

\*

Eveniment online privind EIC Accelerator, instrument dedicat sprijinirii întreprinderilor nou-înființate și IMM-urilor

Consiliul European pentru Inovare (EIC), Asociația „Măgurele Science Park” (MSP) și Ministerul Cercetării, Inovării și Digitalizării (MCID) au anunțat organizarea sesiunii de informare privind schema de finanțare EIC Accelerator.

Instrumentul de finanțare EIC Accelerator este dedicat sprijinirii întreprinderilor nou-înființate și IMM-urilor care au potențialul de a crea noi piețe sau de a transforma piețele existente.

**Când?** 8 septembrie 2021, ora 11:00 (ora locală RO).

**Unde?** Online prin Zoom și LIVE pe Facebook

**Invitați**

* Stéphane Ouaki | Comisia Europeană, Direcţia Generală Cercetare şi Inovare, Preşedintele Comitetului de Investiţii şi Şeful departamentului EISMEA;
* Ariana Năstăseanu (procesul de evaluare) | Consilier de proiect, EISMEA – Agenţia Executivă pentru EIC şi IMM, Suport pentru coordonarea operaţională (evaluare şi consiliere juridică);
* Alexandra Suzana Cernian | Lector universitar, Universitatea Politehnica din Bucureşti, expert evaluator pentru Comisia Europeană, senior consultant şi digital/IT expert;
* Alexandru Căpăţînă | Business coach în cadrul EIC, Profesor ”Universitatea Dunărea de Jos” Galaţi
* Mihai Sfinţescu | Membru al juriului EIC & Ambasador la European Innovation Council, Managing Director Abilito Capital
* Denis Périquet | Co-Fondator & CEO Tessares SA

Moderator: Oana Craioveanu | Consilier inovare al ministrului MCID, delegat naţional în Comitetul Programului EIC Orizont Europa

Pentru mai multe informații atât despre eveniment, cât și despre înscriere, click [**aici**](https://www.linkedin.com/events/evenimentdeinformare-eicacceler6829325266486128640/).

Sursa: [www.fonduri-structurale.ro](http://www.fonduri-structurale.ro/)

\*

CE: Noii cereri de propuneri în valoare de 12 milioane euro lansate în sprijinul mass-mediei de știri și al sferei publice a UE

Comisia Europeană a publicat în cursul săptămânii trecute noi cereri de propuneri menite să stimuleze o sferă publică dinamică și diversificată și să promoveze accesul cetățenilor la informații fiabile în întreaga UE.

O cerere de propuneri va sprijini [conținutul media multilingv privind chestiunile europene](https://digital-strategy.ec.europa.eu/en/funding/multilingual-eu-affairs-using-european-media-platforms) prin intermediul platformelor digitale, iar celelalte vizează creșterea producției de conținut în acest domeniu prin intermediul unei [rețele de posturi de radio](https://digital-strategy.ec.europa.eu/en/funding/call-proposals-covering-eu-affairs-through-radio-network). În plus, un proiect-pilot va sprijini [rețelele media pentru tineret](https://ec.europa.eu/newsroom/dae/redirection/item/717947/en) care produc conținut care îndeamnă la reflecție cu privire la chestiunile curente prin intermediul formatelor și al evenimentelor de pe platformele de comunicare socială.

De asemenea, o acțiune pregătitoare pentru [platformele media](https://digital-strategy.ec.europa.eu/en/funding/european-media-platforms) urmărește să îmbunătățească accesul cetățenilor la informații de încredere, implicând furnizorii de servicii audiovizuale și de presă scrisă. Finanțarea din partea UE a acestor cereri de propuneri se ridică, în total, la aproape 12 milioane EUR. Toate proiectele finanțate se vor bucura de independență editorială deplină.

Noile cereri de propuneri se bazează pe alte două cereri lansate recent pentru a sprijini sectorul mass-mediei de știri: o cerere cu privire la [parteneriate în domeniul jurnalismului](https://digital-strategy.ec.europa.eu/en/funding/journalism-partnerships) menită să încurajeze colaborarea transfrontalieră la nivel sectorial între organizațiile mass-media europene de știri în cadrul noului program „Europa creativă” și o cerere de propuneri finanțată prin programul Orizont Europa, care sprijină proiecte axate pe [inovare pentru mass-media](https://digital-strategy.ec.europa.eu/en/funding/horizon-europe-call-proposals-innovation-media). Aceste inițiative fac parte dintr-un efort mai amplu de sprijinire a unui mediu [mediatic liber, viabil și pluralist](https://digital-strategy.ec.europa.eu/en/library/news-initiative) în întreaga UE, astfel cum s-a anunțat în [Planul de acțiune pentru democrația europeană](https://ec.europa.eu/commission/presscorner/detail/en/ip_20_2250) și în  [Planul de acțiune pentru mass-media.](https://ec.europa.eu/commission/presscorner/detail/en/IP_20_2239)

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/427/administratia-fondului-pentru-mediu-programul-casa-eficienta-energetic-scoli-si-gradinite).

Sursa: Comisia Europeană

🏵

CONSULTĂRI

Proiect de OUG pentru finanțare suplimentară pentru proiectele aflate în derulare prin PNDL 2, în primă lectură

Ministerul Dezvoltării, Lucrărilor Publice și Administrației a transmis ieri, 11 august 2021, faptul că în ședința de ieri a Guvernului, Executivul a dezbătut, în prima lectură, un proiect de Ordonanță de Urgență care prevede o finanțare suplimentară, în valoare totală de 3 miliarde de lei, de la Ministerul Dezvoltării, pentru proiectele aflate în derulare din PNDL 2.

Finanțarea vizează acoperirea cheltuielilor suplimentare cauzate de majorarea prețurilor materialelor de construcții și a salariilor din domeniul construcțiilor.

Sursa: MDLPA

\*

Proiect de lege privind reglementarea finanțării participative (crowdfunding), în consultare publică!

Ministerul Finanțelor a lansat azi, 10 august 2021, spre consultare publică **Proiectul de Lege privind stabilirea unor măsuri de punere în aplicare a Regulamentului (UE) 2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937**.

Prin actul normativ se are în vedere stabilirea unor măsuri la nivel național în vederea creării cadrului legal pentru aplicarea directă a Regulamentului sus-menționat, precum:

* desemnarea autorității competente,
* regimul sancționatoriu,
* stabilirea anumitor termene de depunere a documentelor în vederea autorizării,
* condițiile de retragere a autorizației,
* cerințe privind comunicările publicitare, precum și cu privire la limba în care fișa cu informații esențiale privind investiția poate fi pusă la dispoziția potențialilor investitori.

[**Descarcă**](https://www.fonduri-structurale.ro/descarca-document/33301) proiectul de Lege

Propunerile, sugestiile şi opiniile cu privire la proiectele de acte normative, pot fi transmise la adresa de e-mail: [publicinfo@mfinante.gov.ro](mailto:publicinfo@mfinante.gov.ro), în termen de 10 zile calendaristice de la data publicării, respectiv 10.08.2021.

Sursa: Ministerul Finanțelor

🏵

APELURI – Finanțări

Testele PCR realizate în spitale, finanțate cu 200 milioane euro prin POIM

Ministerul Investițiilor și Proiectelor Europene a anunțat joi, 12 august 2021, deblocarea procesului  decontării testelor PCR din fonduri europene.

Conform comunicatului, la bugetul de stat vor mai veni alte 200 milioane euro din fonduri europene, proiectele depuse de Ministerul Sănătății urmând să fie aprobate în scurt timp şi, imediat după, să înceapă decontarea testelor PCR realizate începând de anul trecut, în toate spitalele din România.

Ministerul Sănătății a depus pentru finanțare din POIM patru proiecte de circa 50 milioane euro fiecare, prin care ar urma să fie decontate circa 5 milioane de teste PCR.

Sursa: MIPE

\*

Memorandum aprobat pentru flexibilizarea procesului de aprobare a proiectelor majore din domeniul de apă și apă uzată

În ședința de Guvern de ieri, 11 august, a fost aprobat un memorandum propus de Ministerul Investițiilor și Proiectelor Europene privind măsuri de flexibilizare a procesului de aprobare a proiectelor majore din domeniul de apă și apă uzată.

Inițiativa permite posibilitatea de semnare, într-o primă fază, a contractelor de finanțare, pentru 14 proiecte majore de investiții în infrastructura de apă și apă uzată, cu o valoare de circa 3,17 miliarde euro, cu includerea unor clauze rezolutorii.

Memorandum-ul elimină o parte din blocajele legate de detalii de natură tehnică, economică și instituțională,  facilitând disponibilizarea resurselor financiare necesare demarării investițiilor într-un sector esențial pentru asigurarea unui nivel ridicat de trai al populației, se arată în comunicatul emis de MIPE.

Sursa: MIPE

\*

Mai puțin de o lună la dispoziție pentru depunerea propunerilor de proiecte pe 3 apeluri Active Citizens Fund!

Ca urmare a prelungirii termenului de depunere, ONG-urile pot depune până la 9 septembrie 2021 propunerile de proiecte prin care solicită granturi mici cu valori cuprinse între 5.000 și 50.000 Euro pe 3 apeluri Active Citizens Fund, respectiv apelurile #1, #4 și #6.

**Apelul #1 - Participare civică în zone insuficient deservite**

Obiectivul acestui apel este de a stimula implicarea civică în zone și pentru grupuri țintă insuficient deservite.

Exemple de activități eligibile:

1. Îmbunătăţirea educației civice și a drepturilor omului în zone insuficient deservite, inclusiv prin dezvoltarea de parteneriate între ONG-uri mari/cu experiență și ONG-uri mai mici/cu mai puţină experienţă;
2. Susţinerea participării active a cetățenilor în activități civice;
3. Litigii/cazuri întreprinse în justiţie privind susţinerea participării cetăţenilor (consiliere, asistență juridică etc;
4. Organizarea de activități educaționale (în afara sistemului formal) privind protecția mediului/ schimbărilor climatice prin metode experiențiale, inovatoare și creative. Acestea ar putea viza cetățenii, profesorii, elevii/studenţii etc;
5. Inițiative de advocacy şi de monitorizare a politicilor prin abordări participative privind problemelegate de protecția mediului/ schimbărilorclimatice.Litigii/cazuri întreprinse în justiție în legătură cu protecția mediului/ schimbărilorclimatice (consiliere, asistență juridică etc.).

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/261/active-citizens-fund-apelul-1-participare-civica-in-zone-insuficient-deservite).

**Apelul #4 - Conştientizare privind drepturile omului şi tratament egal**

Obiectivul acestui apel este creșterea gradului de conștientizare a drepturilor omului/tratament egal, la nivel local, în zonele insuficient deservite sau pentru grupurile țintă insuficient deservite.

Exemple de activități eligibile:

* Campanii pentru creșterea nivelului de conștientizare, abordarea stereotipurilor și susținerea/consolidarea/extinderea schimbărilor pozitive în atitudini și practici legate de:
  + drepturile omului,
  + egalitate de gen și violență bazată pe gen (VGB)
* Promovarea și crearea de spații sigure și motivaționale pentru cetățeni, pentru a identifica și raporta situații de încălcare a drepturilor omului, a se implica activ în apărarea drepturilor omului și promovarea tratamentului egal. Aceasta include dezvoltarea și utilizarea de instrumente, platforme, pagini web accesibile, mecanisme etc.
* Dezvoltarea de parteneriate cu entități publice sau private (mass media, dar nu exclusiv) în vederea promovării și apărării drepturilor omului.

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/266/active-citizens-fund-apelul-4-constientizare-privind-drepturile-omului-si-tratament-egal).

**Apelul #6 - Mobilizarea grupurilor vulnerabile din zone insuficient deservite**

Obiectivul acestui apel este de a creşte capacitatea grupurilor vulnerabile din zonele insuficient deservite, inclusiv comunitățile interetnice și să contribuie la incluziunea lor socială.

Exemple de activități eligibile:

* Sprijin pentru grupurile vulnerabile pentru a accesa informațiile cu privire la drepturile lor și alte aspecte relevante (servicii disponibile, ocupare și oportunități de finanțare), care ar trebui să contribuie la îmbunătățirea stării lor de bine
* Creşterea capacităţii femeilor dezavantajate pentru a-și exprima drepturile, implicarea femeilor rome și ne-rome dezavantajate în găsirea unor soluții la problemele cu care se confruntă (drepturi reproductive, combaterea violenței domestice, trafic de fiinţe umane, discriminare de gen, asigurarea accesului la servicii publice etc.).
* Sprijin pentru grupurile vulnerabile pentru a fi proactive și a accesa serviciile disponibile, pentru a participa la viața comunității și la procesele de luare a deciziilor. Aceasta poate include:
  + Promovarea și implementarea strategiilor/inițiativelor de auto-ajutorare pentru combaterea excluziunii sociale
  + Creșterea participării economice a grupurilor vulnerabile
* Sprijin pentru grupurile vulnerabile pentru a învăța tehnici de advocacy
* Creșterea angajabilității grupurilor vulnerabile sau a oportunităților mijloacelor de trai

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/272/active-citizens-fund-apelul-6-mobilizarea-grupurilor-vulnerabile-din-zone-insuficient-deservite).

De reținut este faptul că în cadrul tuturor celor trei apeluri de proiecte, parteneriatul nu este obligatoriu, dar este încurajat, în special cu Parteneri din Statele Donatoare.

Sursa: [www.fonduri-structurale.ro](http://www.fonduri-structurale.ro/)

\*

APIA: Fermierii pot depune până la 10 august 2021 inclusiv, cereri de solicitare a ajutorului de stat pentru susținerea activității crescătorilor din sectorul bovin, în anul 2021

Agenția de Plăți și Intervenție pentru Agricultură a reamintit vineri, 6 august 2021, faptul că fermierii pot depune până la data de **10 august 2021 inclusiv**, cereri de solicitare a ajutorului de stat pentru susținerea activității crescătorilor din sectorul bovin, în anul 2021, în contextul crizei economice generate de pandemia COVID-19, în conformitate cu OUG 58/2021.

**Până la acest moment au fost depuse** 89.166 cereri pentru un număr total de 1.247.904 capete și o cantitate de lapte de 78.244,54 tone.

**Beneficiari** sunt crescătorii care dețin animale din speciile bovine (taurine și bubaline), respectiv, persoane fizice, persoane juridice, întreprinderi individuale, întreprinderi familiale, persoane fizice autorizate, care au în posesie permanentă animale înscrise în RNE, în calitate de proprietar de animale și/sau proprietar de exploatație.

**Cererea de solicitare a ajutorului de stat și documentele justificative pot fi depuse la Centrele APIA** județene/locale /al Municipiului București sau transmise prin fax, poștă sau în format electronic ca document scanat, prin e-mail, cu condiția asumării prin semnătură de către reprezentantul legal al beneficiarului pe fiecare pagină a documentului transmis.

În situația în care beneficiarii dețin mai multe exploatații de bovine cu coduri ANSVSA situate pe raza mai multor unități administrativ-teritoriale din județe diferite, aceștia depun o singură cerere la Centrul APIA județean/local/al Municipiului București pe raza căruia au sediul social sau își au domiciliul, după caz.

**Plafonul total alocat este** de 225.537.713,79 lei, repartizat astfel:

1. 182.708.014,97 lei pentru efectivele de bovine cu vârsta de minimum 16 luni la data de 31 ianuarie 2021, la care se pot adăuga efectivele de bovine cu vârsta de minimum 7 luni la data de 31 ianuarie 2021;
2. 42.829.698,82 lei pentru cantitatea de lapte valorificată în luna ianuarie 2021.

APIA – Aparat Central calculează cuantumul pe cap de animal prin raportarea plafonului (182.708.014,97 lei) la efectivul total de bovine eligibile, iar cuantumul pe tona de lapte prin raportarea plafonului (42.829.698,82 lei) la cantitatea totală de lapte eligibilă.

Valoarea ajutorului de stat se calculează pentru fiecare beneficiar în funcție de numărul de capete de bovine eligibile la care se poate adăuga și valoarea calculată în funcție de cantităţile de lapte, în tone, produse și valorificate, eligibile până la concurența plafonului de 225.000 euro la cursul de schimb valutar stabilit de Banca Națională a României, valabil la data intrării în vigoare a Ordonanței de Urgență.

Ajutor de stat se cumulează, fără a depăși echivalentul în lei a 225.000 euro pentru același beneficiar, și cu alte forme de sprijin acordate în conformitate cu secțiunea 3.1 din Comunicarea CE.

Plata ajutorului de stat se efectuează până la data de 31 decembrie 2021.

Nu se acordă plăți ulterior datei de 31 decembrie 2021 dacă se constată că acestea nu au putut fi efectuate din cauze imputabile beneficiarului, respectiv nedeclararea unui cont valid la Agenţia de Plăţi şi Intervenţie pentru Agricultură, conform comunicatului oficial.

Sursa: APIA

🏵

Din actualitatea europeană

UE își consolidează sprijinul acordat pentru a accelera vaccinarea în regiunea Parteneriatului estic

Prin acest nou pachet de asistență de 35 de milioane EUR, UE urmărește să sporească în mod substanțial accesul la vaccinuri în regiunea Parteneriatului estic.

În cadrul eforturilor depuse de Uniunea Europeană pentru a sprijini vaccinarea în țările partenere, Comisia a majorat astăzi, 10 august, de la 40 de milioane EUR la 75 de milioane EUR, pachetul de asistență menit să asigure accesul la vaccinuri sigure și eficace împotriva COVID-19 și să accelereze campaniile de vaccinare în cele șase țări din cadrul Parteneriatului estic. Armenia, Azerbaidjan, Belarus, Georgia, Republica Moldova și Ucraina.

Prin acest nou pachet de asistență de 35 de milioane EUR, UE urmărește să sporească în mod substanțial accesul la vaccinuri în regiunea Parteneriatului estic în contextul penuriei mondiale de vaccinuri, facilitând partajarea vaccinurilor de către statele membre ale UE și rambursând costurile conexe. Această asistență vine în completarea sprijinului acordat de UE inițiativei COVAX - mecanismul mondial de asigurare a unui acces echitabil și universal la vaccinurile împotriva COVID-19 - și vizează o distribuție echitabilă și transparentă a vaccinurilor în țările Parteneriatului estic.

Această asistență se adaugă primului pachet de sprijin în cuantum de 40 de milioane EUR, lansat în februarie pentru a consolida imediat pregătirea și disponibilitatea locală pentru vaccinarea sigură și eficace a populației, în parteneriat cu Organizația Mondială a Sănătății. Sprijinul UE a acoperit formarea managerilor din domeniul sănătății și a personalului medical implicat în campania de vaccinare, asistența logistică esențială pentru livrarea și gestionarea vaccinurilor și a stocurilor, datele privind vaccinarea, monitorizarea siguranței, acțiunile de comunicare și de implicare a comunităților, precum și sprijinul pentru dezvoltarea unui certificat digital privind COVID.

Comisarul pentru vecinătate și extindere, Olivér **Várhelyi**, a declarat: „Această pandemie devastatoare de COVID-19 a supus oamenii, sistemele de sănătate și economiile din întreaga lume la o presiune fără precedent. Din păcate, Parteneriatul estic nu face excepție. UE este hotărâtă să-și ajute vecinii din est să accelereze vaccinarea, deoarece aceasta va avea o importanță determinantă pentru stoparea pandemiei și lansarea redresării socioeconomice a acestei regiuni. În felul acesta, UE se îngrijește de partenerii săi.”

**Context**

Noul program adoptat astăzi face parte din contribuția Echipei Europa la răspunsul mondial la criza provocată de pandemia de COVID-19 și se bazează pe eforturile depuse în comun cu statele membre și pe cooperarea desfășurată între UE și OMS până în prezent. Programul se bazează și pe prima acțiune regională de combatere a pandemiei de COVID-19, desfășurată anul trecut în cadrul Parteneriatului estic, când UE și OMS și-au unit forțele și au lansat Inițiativa pentru solidaritate în domeniul sănătății în cadrul Parteneriatului estic, finanțată cu 35 de milioane EUR. Acțiunea a furnizat cantități importante de consumabile medicale în întreaga regiune, inclusiv peste 11 milioane de echipamente individuale de protecție, 12 000 de truse de laborator, peste 1 500 de ventilatoare, concentratoare de oxigen și oximetre cu pulsoximetre și peste 20 000 de truse de testare PCR.

Pachetul recent adoptat va sprijini distribuirea eficace a vaccinurilor primite de țările partenere în mod direct prin intermediul mecanismului UE de partajare a vaccinurilor și în mod indirect prin intermediul COVAX și al achizițiilor directe de la producătorii de vaccinuri împotriva COVID-19.

Furnizând aproape 3 miliarde EUR, Echipa Europa este unul dintre principalii contribuitori la mecanismul COVAX, care reprezintă în continuare principalul instrument mondial de asigurare a unui acces corect și echitabil la aceste vaccinuri și transpune în fapte obiectivul solidarității internaționale în domeniul vaccinurilor.

Pentru a completa eforturile COVAX, Echipa Europa intenționează să doneze cel puțin 200 de milioane de doze țărilor partenere înainte de sfârșitul anului. Majoritatea acestor vaccinuri vor fi furnizate prin intermediul COVAX.

**Pentru informații suplimentare**

[Fișă informativă: Sprijinul acordat de UE țărilor din Parteneriatul estic în contextul pandemiei de COVID-19 și al redresării](https://ec.europa.eu/neighbourhood-enlargement/sites/default/files/coronavirus_support_eap.pdf)

[Fișa informativă a proiectului](https://ec.europa.eu/neighbourhood-enlargement/sites/default/files/vaccination-eastern-partnership-countries_en.pdf)[Căutați traducerile disponibile pentru linkul precedentEN**•••**](javascript:void(0))

\*

Planul european de luptă împotriva cancerului: Comisia reduce prezența contaminanților cancerigeni în produsele alimentare

Astăzi, 11 august, Comisia stabilește noi niveluri maxime pentru cadmiu și plumb într-o gamă largă de produse alimentare.

Aceste măsuri au scopul de a reduce și mai mult prezența contaminanților cancerigeni în alimente și de a face alimentele sănătoase mai accesibile. Acesta este rezultatul angajamentelor asumate în cadrul [Planului european de luptă împotriva cancerului](https://ec.europa.eu/info/strategy/priorities-2019-2024/promoting-our-european-way-life/european-health-union/cancer-plan-europe_en)[Căutați traducerile disponibile pentru linkul precedentEN**•••**](javascript:void(0)). Măsurile se vor aplica de la 30 august în ceea ce privește nivelul maxim de plumb, respectiv de la 31 august în ceea ce privește cadmiul.

Stella **Kyriakides**, comisarul pentru sănătate și siguranță alimentară, a declarat: „Știm că alimentația nesănătoasă sporește riscul de cancer. Decizia de astăzi urmărește să pună consumatorii în prim-plan, făcând ca alimentele noastre să fie mai sigure și mai sănătoase, așa cum ne-am angajat în contextul Planului european de luptă împotriva cancerului. Facem, de asemenea, un pas înainte în întărirea, în cadrul lanțului alimentar al UE, a normelor UE, care sunt deja la un nivel ridicat și de calibru mondial, și furnizăm alimente mai sigure, mai sănătoase și mai durabile pentru cetățenii noștri.”

Nivelurile maxime de cadmiu, un contaminant cancerigen din mediu, pe care ar putea să îl conțină alimente precum fructele, legumele, cerealele și semințele oleaginoase, vor fi reduse în cazul unora dintre aceste alimente. Unele produse de bază vor trebui, de asemenea, să îndeplinească această cerință de la data intrării în vigoare a noului [regulament](http://data.europa.eu/eli/reg/2021/1323/oj).

Această măsură va spori siguranța alimentelor vândute și consumate în UE și va contribui la eliminarea de pe piață a produselor alimentare cu cele mai mari concentrații de cadmiu. În plus, se vor reduce [nivelurile maxime de plumb din](http://data.europa.eu/eli/reg/2021/1317/oj) numeroase produse alimentare, inclusiv alimentele destinate sugarilor și copiilor de vârstă mică.

De asemenea, vor fi stabilite noi niveluri maxime de plumb pentru mai multe produse alimentare, cum ar fi ciupercile sălbatice, mirodeniile și sarea. Deciziile de astăzi sunt rezultatul unor ani de activitate continuă a Comisiei, a statelor membre și a Autorității Europene pentru Siguranța Alimentară, precum și al consultărilor cu întreprinderile din sectorul alimentar.

[Cadmiul](https://ec.europa.eu/food/safety/chemical-safety/contaminants/catalogue/cadmium_en)[Căutați traducerile disponibile pentru linkul precedentEN**•••**](javascript:void(0)) este un metal greu toxic prezent în mediu, atât natural, cât și ca rezultat al activităților agricole și industriale. Principala sursă de expunere la cadmiu a nefumătorilor o reprezintă alimentele. Întrucât și [plumbul](https://ec.europa.eu/food/safety/chemical-safety/contaminants/catalogue/lead_en)[Căutați traducerile disponibile pentru linkul precedentEN**•••**](javascript:void(0)) este un contaminant prezent în mod natural în mediu, hrana este principala sursă de expunere umană la plumb.

\*

Inițiativa cetățenească europeană: Comisia decide să înregistreze inițiativa „ReturnthePlastics” privind reciclarea sticlelor din plastic

Astăzi, 13 august, Comisia Europeană a decis să înregistreze o inițiativă cetățenească europeană intitulată „ReturnthePlastics".

Astăzi, 13 august, Comisia Europeană a decis să înregistreze o inițiativă cetățenească europeană intitulată „ReturnthePlastics": o inițiativă cetățenească de punere în aplicare a unui sistem de garanție-returnare la nivelul UE pentru reciclarea sticlelor din plastic”.

Organizatorii inițiativei invită Comisia să prezinte o propunere care să aibă în vedere

* punerea în aplicare a unui sistem de garanție-returnare la nivelul UE pentru reciclarea sticlelor din plastic,
* încurajarea tuturor statelor membre ale UE să facă în așa fel ca supermarketurile (lanțurile de supermarketuri) care comercializează sticle din plastic să instaleze distribuitoare pentru reciclarea sticlelor din plastic după ce au fost cumpărate și utilizate de către consumator și
* plata de către întreprinderile producătoare de sticle din plastic a unor taxe pe plastic pentru reciclare și pentru sistemul de garanție-returnare a sticlelor din plastic (în conformitate cu principiul „poluatorul plătește”).

Comisia consideră că această inițiativă este admisibilă din punct de vedere juridic deoarece îndeplinește condițiile necesare. În acest stadiu, Comisia nu a examinat încă fondul inițiativei.

**Etapele următoare**

În urma înregistrării de astăzi, organizatorii pot începe colectarea semnăturilor. Dacă, în termen de un an, inițiativa cetățenească europeană primește 1 milion de declarații de susținere din cel puțin 7 state membre, Comisia va trebui să reacționeze. Comisia ar putea decide fie să dea curs solicitării, fie să o respingă, și va trebui să își argumenteze decizia.

**Context**

Inițiativa cetățenească europeană a fost introdusă odată cu Tratatul de la Lisabona, ca instrument prin care cetățenii pot contribui la stabilirea agendei de lucru. Acest tip de inițiativă a fost lansat în mod oficial în aprilie 2012.

Condițiile de admisibilitate sunt următoarele: (1) acțiunea propusă nu trebuie să se afle în mod vădit în afara sferei de competență a Comisiei de a prezenta o propunere de act juridic, (2) nu trebuie să fie în mod vădit abuzivă, neserioasă sau vexatorie și (3) nu trebuie să contravină în mod vădit valorilor Uniunii.

Până în prezent, Comisia a primit 107 de cereri de lansare a unei inițiative cetățenești europene, dintre care 82 au fost admisibile și, prin urmare, s-au calificat pentru a fi înregistrate.

**Informații suplimentare**

[‘ReturnthePlastics: o inițiativă cetățenească de punere în aplicare a unui sistem de garanție-returnare la nivelul UE pentru reciclarea sticlelor din plastic”.](https://europa.eu/citizens-initiative/initiatives/details/2021/000007_en)[Căutați traducerile disponibile pentru linkul precedentEN**•••**](javascript:void(0))

[Inițiative cetățenești europene pentru care se strâng în prezent semnături](https://europa.eu/citizens-initiative/_ro)[Căutați traducerile disponibile pentru linkul precedentRO**•••**](javascript:void(0))

[Forumul inițiativei cetățenești europene](https://europa.eu/citizens-initiative-forum/_ro)[Căutați traducerile disponibile pentru linkul precedentRO**•••**](javascript:void(0))

[Campania #EUTakeTheInitiative](https://europa.eu/citizens-initiative/communication-material_ro)[Căutați traducerile disponibile pentru linkul precedentRO**•••**](javascript:void(0))

***Sursa: Reprezentanța în România a Comisiei Europene*** *https://romania.representation.ec.europa.eu/stiri-evenimente-si-resurse-pentru-presa/stiri\_ro?page=0*

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/